L 302/78
BG
Официален вестник на Европейския съюз
2.3.
Превозно средство в режим на зареждане 1 или 2 (зареждане с променлив ток без комуникация).
2.3.1.
Зарядна станция / електрическа мрежа
22.11.2022 г.
Щепселната кутия за захранване от електрическата мрежа може да се постави навсякъде на изпитвателната площадка при следните условия:
— щепселните кутии се поставят върху заземителната повърхност (ALSE) или на пода (OTS);
— дължината на кабелния сноп между щепселната кутия на електрическата мрежа и AMN трябва да бъде възможно най-малка, но не непременно еднаква с тази на кабела за зареждане;
— кабелният сноп се разполага възможно най-близо до заземителната повърхност (ALSE) или пода (OTS).
2.3.2.
Еквивалент на мрежа Напрежение от електрическата мрежа се подава към превозното средство през един или повече еквиваленти на мрежа AMN с 50 μН/50 Ω (вж. допълнение 8, точка 4).
Еквивалентите на мрежа AMN се монтират непосредствено върху заземителната повърхност (ALSE) или на пода (OTS).
Корпусът на AMN се свързва със заземителната повърхност (ALSE) или със защитното заземяване (OTS, напр. заземителен прът).
Към измервателния порт на всеки еквивалент на мрежа AMN се свързва товар, равен на 50 Ω.
2.3.3.
Кабел за зареждане Кабелът за зареждане трябва да е разположен в права линия между еквивалентите на мрежа AMN и щепсела за зареждане на превозното средство и да се подвежда перпендикулярно към надлъжната ос на превозното средство (вж. фигура 3г и фигура 3д).
Проектната дължина на кабела от еквивалентите на мрежа AMN до превозното средство трябва да бъде 0,8 (+0,2/ -0) m, както е показано на фигура 3г и фигура 3д.
При по-дълъг кабел излишната дължина се набира до „сгънато състояние във формата на Z“ с широчина под 0,5 m, приблизително в средата на разстоянието между AMN и превозното средство.
Ако е непрактично да се направи това поради плътността или твърдостта на кабелния сноп или защото изпитването се извършва в инсталация на ползвателя, разположението на излишния сноп се отбелязва точно в протокола от изпитването.
Кабелът за зареждане от страната на превозното средство трябва да виси вертикално на разстояние 100 mm (+200/-0 mm) от каросерията на превозното средство.
Целият кабелен сноп трябва да е разположен върху непроводящ материал с малка относителна диелектрична проницаемост (диелектрична константа) (εr ≤ 1,4), на височина 100 mm (±25 mm) над заземителната повърхност (ALSE) или пода (OTS).
2.4.
Превозно средство в режим на зареждане 3 (зареждане с променлив ток с комуникация) или режим на зареждане 4 (зареждане с постоянен ток с комуникация)
2.4.1.
Зарядна станция / електрическа мрежа Зарядната станция може да бъде разположена на изпитвателната площадка или извън нея.
Ако местната/частната комуникация между превозното средство и зарядната станция може да бъде симулирана, зарядната станция може да бъде заменена със захранване от електрическата мрежа за променливо напрежение.